[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.10.2008

COM(2008) 605 τελικό

2006/0143 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τα αρτύματα τροφίμων ΓΙΑ ΤΗΝ ΤΡΟΠΟΠΟΙΗΣΗ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣσύμφωνα με το άρθρο 250 παράγραφος 2 της συνθήκης ΕΚ

2006/0143 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου óσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τα αρτύματα τροφίμων

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που πρότεινε το Κοινοβούλιο.

2. Ιστορικο

Ημερομηνία διαβίβασης της πρότασης στο ΕΚ και το Συμβούλιο [έγγραφο COM(2006)0423 τελικό - 2006/0143(COD)]: | 28 Ιουλίου 2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 25 Απριλίου 2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 10 Ιουλίου 2007 |

Ημερομηνία διαβίβασης της τροποποιημένης πρότασης: Ημερομηνία επίτευξης πολιτικής συμφωνίας: | 24 Οκτωβρίου 2007 17 Δεκεμβρίου 2007 |

Ημερομηνία έκδοσης της κοινής θέσης | 10 Μαρτίου 2008 |

Ημερομηνία γνωμοδότησης του Ευρωπαϊκού Κοινοβουλίου (δεύτερη ανάγνωση) | 8 Ιουλίου 2008 |

3. Αντικείμενο της πρότασης

Στο πλαίσιο των προσπαθειών που καταβλήθηκαν για τη βελτίωση της κοινοτικής νομοθεσίας με βάση την αρχή «από το αγρόκτημα στο τραπέζι», η Επιτροπή ανακοίνωσε στη Λευκή Βίβλο της για την ασφάλεια των τροφίμων την πρόθεσή της να επικαιροποιήσει και να συμπληρώσει την ισχύουσα νομοθεσία για τα πρόσθετα και τα αρτύματα τροφίμων και να θεσπίσει ειδικές διατάξεις για τα ένζυμα τροφίμων.

Η εν λόγω πρόταση αποσκοπεί στο να εξασφαλίσει την ομαλή λειτουργία της εσωτερικής αγοράς εξασφαλίζοντας ταυτόχρονα ένα υψηλό επίπεδο προστασίας της ανθρώπινης υγείας σε ό,τι αφορά τα πρόσθετα, τα ένζυμα και τα αρτύματα τροφίμων.

Για το σκοπό αυτό, με την εν λόγω πρόταση θεσπίζεται μια ενιαία διαδικασία έγκρισης, κεντρική, αποτελεσματική και διαφανής, η οποία βασίζεται σε εκτίμηση της επικινδυνότητας που θα πραγματοποιεί η Ευρωπαϊκή Αρχή για την Ασφάλεια των Τροφίμων (ΕΑΑΤ), και σε ένα σύστημα διαχείρισης της επικινδυνότητας στο οποίο θα συμμετέχει η Επιτροπή στο πλαίσιο της διαδικασίας της κανονιστικής επιτροπής (επιτροπολογία). Στην Επιτροπή ανατίθεται το έργο της κατάρτισης, της τήρησης και της επικαιροποίησης, βάσει των επιστημονικών εκτιμήσεων της ΕΑΑΤ, ενός γενικού κοινοτικού καταλόγου για κάθε κατηγορία των εν λόγω ουσιών. Η καταχώριση μιας ουσίας σε έναν από τους καταλόγους αυτούς σημαίνει ότι η χρήση της είναι εγκεκριμένη γενικά για όλες τις επιχειρήσεις στην Κοινότητα.

4. Γνωμη της επιτροπησ σχετικά με τις τροπολογιεσ του ευρωπαϊκου κοινοβουλιου

Το Ευρωπαϊκό Κοινοβούλιο ψήφισε σε δεύτερη ανάγνωση ένα ενοποιημένο κείμενο το οποίο περιλαμβάνει διάφορες τροπολογίες του κειμένου της κοινής θέσης. Το κείμενο είναι το αποτέλεσμα διαπραγματεύσεων μεταξύ του Συμβουλίου, του Ευρωπαϊκού Κοινοβουλίου και της Επιτροπής. Όλες οι τροπολογίες είναι κυρίως τεχνικής φύσης, συμβαδίζουν και ενισχύουν τις βασικές αρχές της αρχικής πρότασης, ιδίως σε ό,τι αφορά τη διαφάνεια της διαδικασίας και τις περιβαλλοντικές πτυχές της νομοθεσίας για τα τρόφιμα. Η σημαντικότερη τροπολογία αφορά την προσθήκη αιτιολογικής σκέψης στην οποία διασαφηνίζεται ότι, στο μέλλον, οι παρεκκλίσεις από την ενιαία διαδικασία έγκρισης θα εγκρίνονται με ξεχωριστά, ανά τομέα, κείμενα ώστε να είναι δυνατή η προτιμησιακή έγκριση μιας ουσίας υπό ορισμένους όρους. Μια άλλη τροπολογία παρατείνει την προθεσμία που διαθέτει η ΕΑΑΤ για να εκτιμήσει την ασφάλεια μιας ουσίας από έξι σε εννέα μήνες.

Η Επιτροπή δέχεται όλες τις τροπολογίες του Ευρωπαϊκού Κοινοβουλίου. Το αποτέλεσμα της δεύτερης ανάγνωσης στο Ευρωπαϊκό Κοινοβούλιο ήταν πολύ ικανοποιητικό.

5. Συμπερασμα

Σύμφωνα με το άρθρο 250 παράγραφος 2 της συνθήκης ΕΚ, η Επιτροπή τροποποιεί την πρότασή της ως ανωτέρω.